**BKV Zrt.**

# VÁLLALKOZÁSI KERETSZERZŐDÉS

A jelen vállalkozási keretszerződés (a továbbiakban: Keretszerződés) létrejött egyrészről a

**Budapesti Közlekedési Zártkörűen Működő Részvénytársaság**

Székhely: 1980 Budapest, Akácfa utca 15.

Cégjegyzékszám: 01-10-043037

Adószám: 12154481-4-44

Csoport azonosító: 17781372-5-44

mint megrendelő (a továbbiakban: **Megrendelő**),

másrészről a

**…**

Székhely: …;

Cégjegyzékszám: …;

Adószám: …;

Bankszámlaszám: …

mint vállalkozó (a továbbiakban: **Vállalkozó**),

(a továbbiakban együttesen: **Felek**)

között az alulírott helyen és időpontban az alábbiak szerint.

1. **A Keretszerződés Tárgya**
	1. A Felek megállapodnak abban, hogy a jelen Keretszerződés tárgyát a Megrendelő által a V-331/17 számon lefolytatott versenyeztetési eljárás ajánlati felhívásában meghatározott munkák, azaz a **Billenő aknafedelek javítása és karbantartása Hungária, Száva kocsiszínben, valamint az M4 metró Kelenföldi járműtelep „K” épületében** Vállalkozó általi elvégzése képezi a Keretszerződésben foglaltaknak és az azok alapján leadott egyes megrendeléseknek (a továbbiakban: Megrendelés) megfelelően (a továbbiakban: Szolgáltatás):
	2. Megrendelő a jelen Keretszerződés hatálya alatt Megrendeléseket ad ki a Vállalkozónak az 1.1. pontban meghatározott feladatokra. Az egyes Megrendelésekben Megrendelő köteles megjelölni a Vállalkozó részére azon feladatokat, melyek elvégzésére az adott Megrendelés irányul, továbbá a teljesítés határidejét, a teljesítési helyet, valamint az egyéb, az adott Megrendelés kiadásával megrendelt feladatokra vonatkozó feltételeket. Vállalkozó az egyes Megrendelések teljesítést befolyásoló részére, azaz a Megrendelés tárgyára, mennyiségére, teljesítési határidőre vonatkozóan a kézhezvételétől számított 1 munkanapon belül észrevételt tehet. Megrendelő jogosult – a Vállalkozó esetleges észrevételeire is tekintettel – a Megrendelést annak kiadását követő 2. munkanapig módosítani, illetve visszavonni. Módosítás esetén Vállalkozó a módosított Megrendelésben foglaltak szerint köteles teljesíteni, a módosított Megrendelés újbóli módosítására nincs lehetőség. Amennyiben Megrendelő a Megrendelést 2 munkanapon belül nem módosítja vagy törli, Vállalkozó köteles az eredeti Megrendelésben foglaltak szerint teljesíteni.
	3. Az eseti javítások szükségessé válásakor – a Megrendelő értesítését követően – a Vállalkozónak a bejelentést követő 24 órán belül hibafelmérést kell végezni és a hibafelmérés alapján öt munkanapon belül részletesen beárazott költségkalkulációt (munkaóra ráfordítás, felhasználandó alkatrészek, anyagok) kell benyújtania Megrendelő jelen keretszerződés 3-as számú mellékletében a teljesítés igazolás és a jegyzőkönyv aláírására jogosult képviselőjének, amelyben köteles megadni a hibajavítás határidejét is, amely az ajánlat elfogadását követő öt munkanapnál több nem lehet. Az alkatrészeket a Vállalkozó a bemutatott beszerzési bizonylaton szereplő ÁFA nélküli árhoz viszonyítva maximum 10 %-os ártöbblettel kalkulálhatja. A javítást a Vállalkozó csak az árajánlat elfogadása után kezdheti meg. Eseti javítások esetében a Megrendelő az árajánlat elfogadását követően öt munkanapon belül küldi meg a megrendelését (BMR) a nyertes Ajánlattevőnek.
	4. Műszaki követelmények:

A karbantartást és a javítást a műszaki dokumentációkban és a karbantartási utasításokban foglaltakfoglaltaknak megfelelően, illetve a műszaki szükségesség szerint végzi a Vállalkozó (2 sz. melléklet). Eseti hibajavításnál, a berendezés működőképességének, műszaki állapotának. paramétereinek helyreállításához szükséges, karbantartási munkálatokon kívüli javításokat végzi el Vállalkozó.

1. **Vállalkozói Díj**
	1. A Felek megállapodnak abban, hogy a Megrendelő a jelen Keretszerződés 1. pontja szerinti feladatok ellátásáért a karbantartásnál, biztonságtechnikai felülvizsgálatnál és a hidraulikarendszerben az olaj teljes cseréjénél az általános forgalmi adó nélkül számított egységárak (a továbbiakban: Egységárak), a 2. számú mellékletben szereplő eseti hibajavításnál pedig a rezsióradíj, a javításra fordított munkaidő, a felhasznált alkatrészek ára és mennyisége alapján kalkulált vállalkozói díj (a továbbiakban: Vállalkozói Díj) plusz általános forgalmi adó összeget fizeti meg a Vállalkozó számlán szereplő bankszámlájára.
	2. A Felek megállapodnak abban, hogy a Vállalkozói Díj magában foglalja a Vállalkozó jelen Keretszerződés és az annak hatálya alatt Vállalkozó részére leadott Megrendelések teljesítése kapcsán felmerült mindennemű általános forgalmi adó nélkül számított költségét és kiadását. A Rezsióradíjak, az Egységárak a jelen Keretszerződés aláírásától számított egy éven belül semmilyen körülmények között nem emelhetők..
	3. A 2.2. pontban meghatározott határidő elteltével Vállalkozó évente egy alkalommal, indokolással ellátva legfeljebb a KSH által a tárgyévet megelőző évre vonatkozóan kiadott fogyasztói árindexnek megfelelő mértékű áremelést kezdeményezhet Megrendelőnél (a továbbiakban: Áremelés), melynek elfogadásáról vagy elutasításáról Megrendelő dönt.
	4. A jelen Keretszerződés aláírásától számítottan bármelyik fél kezdeményezheti az Egységárak csökkentését, ideértve a közvetlenül jogszabályi rendelkezésből eredő árcsökkentést (a továbbiakban: Árcsökkentés). Felek az Árcsökkentésről közös egyeztetnek, annak elfogadásáról közösen döntenek.
	5. Az Áremelés/Árcsökkentés jóváhagyását megelőzően leadott Megrendelésekre az Áremelés/Árcsökkentés nem vonatkozik. Felek az Áremelés illetve az Árcsökkentés eredményét írásban rögzítik.
	6. Vállalkozó kijelenti, hogy ajánlata saját és alvállalkozói árkalkulációjából származik, és semmilyen háttér-megállapodásnak nem tárgya.
2. **A Vállalkozói Díj Megfizetésének Módja**
	1. Felek megállapodnak abban, hogy a Vállalkozó Megrendelésenként 1 db szabályszerűen kiállított számla (a továbbiakban: Számla) kibocsátására jogosult a jelen Keretszerződés szerint teljesített Szolgáltatás alapján.
	2. A Felek megállapodnak abban, hogy a Vállalkozó Számla kibocsátására a Szolgáltatásnak a Megrendelő által szerződésszerűen igazolt, maradéktalan, szabályszerű teljesítése után jogosult.
	3. A Felek megállapodnak abban, hogy a Számla a Megrendelő beszerzési megrendelési számának (a továbbiakban: BMR szám), valamint jelen Keretszerződés számának feltüntetésével az alábbi címre küldendő (a borítékon feltüntetve, hogy számláról van szó):

BKV Zrt.

Pénzügyi Főosztály Folyószámla Osztálya

1980 Budapest, Akácfa u. 15.

A BMR szám, valamint a jelen Keretszerződés számának feltüntetése hiányában a Megrendelő jogosult a Számlát azonosítatlanként visszaküldeni, az ebből eredő késedelem esetére a Megrendelőt késedelmi kamatfizetési kötelezettség nem terheli.

* 1. A Felek megállapodnak abban, hogy a Számla elengedhetetlen mellékletét képezi a teljesítési igazolás (a továbbiakban: Teljesítési Igazolás). A Teljesítési Igazolás részletes bontásban tartalmazza a munkavégzéssel érintett berendezés megnevezését, az elvégzett konkrét feladatokat, javítás esetén a munkavégzés időtartamát (óra), a felhasznált alkatrészeket és azok árát, a felhasznált alkatrészek beszerzési bizonylatait, valamint a Vállalkozói Díjat. Vállalkozó tudomásul veszi, hogy amennyiben a Teljesítési Igazolás kiállításához az előzőkben meghatározott adatokat nem biztosítja, Megrendelő a teljesítést nem tekinti szerződésszerűnek, a Teljesítési Igazolást nem írja alá. Amennyiben a Teljesítési Igazolás a Számlához nem kerül becsatolásra, vagy nem az előzőekben meghatározott tartalommal, úgy a Megrendelő jogosult a Számlát Vállalkozó részére visszaküldeni.
	2. A Felek megállapodnak abban, hogy a Megrendelő a Számla kézhezvételétől számított 30 (harminc) napon belül, banki átutalás útján teljesíti a fizetési kötelezettségét. A banki átutalás a Számlán megjelölt bankszámlára történik. A fizetés pénzneme az a pénznem, amelyben a jelen Keretszerződés a Vállalkozói Díjat meghatározza. A fizetési kötelezettséget a Megrendelő bankszámlájának terhelésekor kell teljesítettnek tekinteni. A késedelmi kamat mértéke megegyezik a Polgári Törvénykönyvről szóló 2013. évi V. törvény (a továbbiakban: Ptk.) 6:155. § szerinti kamatmértékkel.
	3. A Felek megállapodnak abban, hogy a Vállalkozó hozzájárul ahhoz, hogy a Számlán megjelölt összegből levonásra kerüljön a jelen Keretszerződésben meghatározott, esetlegesen felmerülő kötbér illetve többletköltség összege.
	4. Megrendelő kijelenti, hogy előleget nem fizet.
1. **A Minőségi /mennyiségi Átadás-Átvétel, a Teljesítési Igazolás**

4.1. A Vállakozó köteles a jelen Keretszerződés időtartama alatt az abban és a Megrendelésekben meghatározott feltételek szerint folyamatosan teljesíteni.

4.2. A jelen Keretszerződés hatálya alatt az 1.1. pontban meghatározott egyes feladatok megrendelése a Megrendelő - jelen Keretszerződés 3. számú mellékletében meghatározott - képviselői által e-mailen elküldött eseti Megrendeléseinek útján történik.

4.3. A Megrendelés kiadására jogosult képviselőket a jelen Keretszerződés 3. számú melléklete tartalmazza.

Vállalkozó a Megrendelő által elektronikus úton küldött Megrendelések fogadását a ……. e-mail címen biztosítja.

A Felek megállapodnak abban, hogy a Megrendelés Vállalkozó jelen pontban meghatározott e-mail címére történt közlését a Megrendelő elektronikus levelezési rendszerének kézbesítési visszaigazolása igazolja.

4.4. A teljesítés helye:

BKV Zrt. alábbi budapesti telephelyei:

 Hungária kocsiszín - 1087 Budapest, Brüll Alfréd u. 1.

 Száva kocsiszín - 1091 Budapest, Üllői út 199.

M4 Kelenföldi Járműtelep - 1119 Budapest, Gyergyótölgyes u. 2. .

4.5. A Felek megállapodnak abban, hogy a Szolgáltatásteljesítésének, azaz a jelen Keretszerződés és az az alapján a Megrendelő által a Vállalkozó részére leadott Megrendelések teljesítésének igazolása Teljesítési Igazolás kiállításával történik, amelyen a Felek az elvégzett munkák átadás-átvételét, olvasható aláírásukkal igazolják, és az aláírás alatt a nevüket olvasható, nyomtatott betűkkel is feltüntetik.

4.6. Megrendelő köteles Vállalkozó készrejelentését követően, a közösen megállapított időpontra kitűzni a műszaki átadás-átvételi eljárás időpontját. Megrendelő a teljesítést a műszaki átadás-átvételi eljárás során megvizsgálja és amennyiben hibát, hiányosságot nem állapít meg, a teljesítés igazolása a Teljesítési Igazolás Megrendelő általi aláírásával történik úgy, hogy képviselői az aláírás alatt a nevüket olvasható, nyomtatott betűkkel is feltüntetik. Megrendelő a műszaki átadás-átvételi eljárás során felfedezett hiányosságokat, hibákat jegyzőkönyvben (a továbbiakban: Jegyzőkönyv) rögzíti, és arról a Vállalkozót írásban értesíti. Megrendelő Teljesítési Igazolást ebben az esetben csak a Jegyzőkönyvben rögzített hibák kijavítását követően állít ki.

4.7. A Vállalkozó az általa végzett munkákról és a beépített alkatrészekről műbizonylatot (továbbiakban: Műbizonylat) köteles adni, a Megrendelőnek, amelyben nyilatkozni köteles arról, hogy azok a műszaki előírásoknak megfelelnek.

4.8. A Felek megállapodnak abban, hogy , Teljesítés Igazolás és Jegyzőkönyv aláírására jogosult személyeket a 3. számú mellékletben határozzák meg.

4.9. A Felek megállapodnak, hogy a Vállalkozó a Megrendelő részére biztosítja a karbantartás- és javításközi ellenőrzés lehetőségét, amelyhez minden eszközt és tételt a Megrendelő részére térítésmentesen rendelkezésre bocsát.

4.10. A Felek megállapodnak abban, hogy a Műbizonylat bármely hiányossága, vagy mennyiségi, illetve minőségi/műszaki eltérés esetén a Megrendelő a Szolgáltatás, azaz a jelen Keretszerződés és az az alapján a Megrendelő által a Vállalkozó részére leadott Megrendelés teljesítésének (rész)eredményét nem köteles átvenni. A Vállalkozó ilyen esetben a jelen Keretszerződésben foglalt kötbér, valamint a többletköltség viselése mellett a továbbiakban is köteles szabályszerűen teljesíteni.

1. **A Teljesítési Határidő**

5.1. A javítási feladatokra vonatkozó határidőket jelen szerződés 1.3 pontja tartalmazza, egyéb feladatok esetén az egyes Megrendelésekre vonatkozóan a teljesítés határideje 10 munkanap..

1. **A Keretszerződés Időtartama, Megszűnése/Megszüntetése**

6.1. A Felek a jelen Keretszerződést a Felek a mindkét fél általi aláírás napjával kezdődő 36 hónapig tartó határozott időre kötik.

6.2. A Felek megállapodnak abban, hogy jelen Keretszerződést — a másik Fél súlyos szerződésszegése esetén — írásban, indokolással ellátva azonnali hatállyal felmondhatják. A Felek megállapodnak abban, hogy súlyos szerződésszegésnek tekintik, ha bármelyik Fél - Megrendelő részéről különösen a jelen Keretszerződés 6.3. pontjában meghatározott esetekben - a jelen Keretszerződésből vagy valamelyik Megrendelésből fakadó lényeges kötelezettségét súlyosan és/vagy ismételten megszegi, kötelezettségei teljesítésével ismételten késedelembe esik vagy egyébként olyan magatartást tanúsít, amely a további együttműködést kizárja.

6.3. A Megrendelő, anélkül, hogy elveszítené jogát a szerződésszegés esetében őt megillető egyéb igényekre, a Vállalkozónak megküldött írásbeli nyilatkozattal egyoldalúan, azonnali hatállyal felmondhatja a jelen Keretszerződést a Vállalkozó kártérítése nélkül különösen:

* hibás teljesítés esetén, amennyiben a Vállalkozó a Megrendelő felszólítására a jelen Keretszerződés 8. pontjában megjelölt határidőn, illetve a Megrendelő által meghosszabbított határidőn belül a hibát nem javítja ki,
* ha a Vállalkozó késedelembe esik és a Megrendelő által írásban adott (vagy elfogadott) póthatáridő eredménytelenül járt le,
* ha a Vállalkozó késedelembe esik és a késedelmes teljesítésének esetére kikötött maximális kötbérösszeget elérte,
* ha a Vállalkozó nem rendelkezik a Szolgáltatás elvégzéséhez bármely jogszabályban előírt érvényes engedéllyel, illetve ha azt nem mutatja be, illetve másolatban nem adja át a Megrendelőnek,
* ha a Vállalkozó – a Megrendelő erre vonatkozó előzetes, a következményekre történő írásbeli figyelmeztetése ellenére – nem teljesíti bármely más jelen Keretszerződésen vagy valamely Megrendelésen alapuló kötelezettségét,
* ha a Vállalkozóval szemben csődeljárást indítanak, vagy felszámolási, végrehajtási, illetve végelszámolási eljárás alatt áll, kivéve, ha jogszabály tiltja

6.4. Fentieken túl a jelen Keretszerződés megszűnésére irányadó a Ptk. 6:249. §-ában foglalt általános elállási jog is. Megrendelő az elállásra a teljesítés megkezdése előtt jogosult.

6.5. Jelen Keretszerződést a Felek jogosultak – 30 napos felmondási idő betartásával – rendes felmondás útján megszüntetni.

 Felek rögzítik, hogy a jelen Keretszerződés rendes felmondása esetén Vállalkozó köteles a felmondási idő alatt kiadott Megrendelések teljesítésére is.

Vállalkozó tudomásul veszi, hogy Megrendelő kizárja a felelősségét a rendes felmondása folytán felmerülő valamennyi kár vagy vagyoni hátrány tekintetében.

6.6. A Felek megállapodnak abban, hogy a jelen Keretszerződés bármely okból történő megszűnése esetén a Felek a jelen Keretszerződés megszűnésével kapcsolatban is kötelesek együttműködni. Erre tekintettel a jelen Keretszerződés megszűnésétől számított 1 (egy) hónapon belül a Vállalkozó köteles a Megrendelő részére átadni minden, a jelen Keretszerződés teljesítéséhez a Megrendelő vagy harmadik személy által esetlegesen átadott, rendelkezésre bocsátott dokumentációt és egyéb adatot, anyagot, dolgot, stb.

6.7. A Felek megállapodnak abban is, hogy a jelen Keretszerződés időbeli hatályán esetlegesen túlnyúló Megrendeléseket Vállalkozó köteles a jelen Keretszerződésben és a vonatkozó Megrendelésben foglaltaknak megfelelően, - az adott Megrendelésre vonatkozó Vállalkozói Díjon felül - külön költségtérítés nélkül teljesíteni.

1. **A Kötbér**

7.1. Amennyiben a Vállalkozó olyan okból, amelyért felelős, késedelmesen, nem vagy nem szerződésszerűen teljesít, a Megrendelő a Vállalkozóval szemben – jogfenntartással az ebből eredő, kötbéren felüli kártérítési igényére – jelen fejezet 7.3-7.5. pontjaiban meghatározott mértékű kötbérigényt érvényesít. Vállalkozó abban az esetben mentesül a kötbérfizetési kötelezettség alól, ha a szerződésszegést kimenti.

7.2. A kötbér számításának alapja: az adott Megrendelés nem szerződésszerű teljesítéssel érintett részére vonatkozó, 2.1. pontban meghatározott vállalkozói Egységárak, illetve Rezsióradíj és alkatrészköltség alapján kalkulált, általános forgalmi adó nélkül számított Vállalkozói Díj.

7.3. Amennyiben a Vállalkozó olyan okból, amelyért felelős, késedelmesen – nem a jelen Keretszerződésben meghatározott határidőben – teljesít, a Vállalkozó az adott Megrendelésre vonatkozó, 2.1. pontban meghatározott Egységárak, illetve Rezsióradíj és alkatrészköltség alapján kalkulált általános forgalmi adó nélkül számított Vállalkozói Díj késedelmesen teljesített értékére vetített napi 2%, de legfeljebb összesen 30 % mértékű késedelmi kötbért köteles megfizetni Megrendelőnek. Késedelmes teljesítésnek minősül *különösen*, ha a Vállalkozó a jelen Keretszerződés 8.2. pontjában meghatározott határidőn belül jótállási kötelezettségének teljesítését nem kezdi meg, vagy az előírt határidőnél később fejezi be.

* 1. A Vállalkozó az adott Megrendelésre vonatkozó, 2.1. pontban meghatározott Egységárak alapján kalkulált általános forgalmi adó nélkül számított Vállalkozói Díj meghiúsulással érintett részének 30 %-ával megegyező mértékű meghiúsulási kötbér fizetésére köteles, ha olyan okból, amelyért felelős nem teljesít.A teljesítés meghiúsulásának minősül *különösen*, ha a Vállalkozó jótállási kötelezettsége keretében a hibát a jelen Keretszerződés 8.2. pontjában meghatározottak szerint, határidőben nem javítja ki, vagy a hibás alkatrészt nem cseréli ki.

7.5. A Vállalkozó az adott Megrendelésre vonatkozó, 2.1. pontban meghatározott Egységárak, illetve Rezsióradíj és alkatrészköltség alapján kalkulált általános forgalmi adó nélkül számított Vállalkozói Díj hibás teljesítéssel érintett részének 30 %-ával megegyező mértékű hibás teljesítési kötbér fizetésére köteles, ha olyan okból, amelyért felelős nem a jelen Keretszerződésben foglaltaknak megfelelően, azaz nem szerződésszerűen teljesít.Hibás teljesítésnek minősül az is, amennyiben a hiba jótállás kötelezettség *teljesítése körében merül* fel, hibás teljesítési kötbér ebben az esetben is jelen pontban foglaltak szerint érvényesíthető azzal, hogy a hibás teljesítési kötbér mértéke a kijavítás megtörténtéig terjedőidőtartam végéig a 2.1. pontban meghatározott Egységárak, illetve Rezsióradíj és alkatrészköltség alapján kalkulált általános forgalmi adó nélkül számított Vállalkozói Díj hibás teljesítéssel érintett részének napi 2 %-ával, de legfeljebb 30 %-ával megegyező összeg.

Felek kifejezetten megállapodnak abban, hogy Megrendelő hibás teljesítési kötbér iránti igénye érvényesítése esetén is jogosult egyéb szavatossági igényei érvényesítésére.

7.6. Megrendelő kötbérigényét érvényesíti (a kötbér esedékessé válása) különösen:

* Vállalkozó késedelme esetében, amennyiben a Megrendelő írásban póthatáridőt ad, annak eredménytelen elteltével, póthatáridő hiányában a kötbér megfizetésére való írásbeli felszólítással, továbbá, amennyiben a kötbér összege a késedelmes teljesítés esetére kikötött maximális kötbérösszeget elérte;
* Vállalkozó nem teljesítése esetében, amennyiben a Vállalkozó olyan okból, amelyért felelős, nem teljesít, a kötbér megfizetésre való írásbeli felszólítással;
* Vállalkozó nem teljesítése esetében, amennyiben a Megrendelő bizonyítható érdekmúlásra hivatkozva a teljesítésre nem tart igényt, a kötbér megfizetésre való írásbeli felszólítással;
* Vállalkozó hibás teljesítése esetén, amennyiben a Megrendelő írásban póthatáridőt ad a hiba kijavítására, annak eredménytelen elteltével, póthatáridő hiányában a kötbér megfizetésére való írásbeli felszólítással.

 Az esedékessé vált kötbér után a Vállalkozó a jelen Keretszerződés 3.5. pontja szerinti mértékű késedelmi kamatot köteles fizetni.

7.7. A kötbér esedékessé válásával a Megrendelő a Vállalkozónak jelen Keretszerződésből eredően járó Vállalkozói Díj összegét a kötbér összegével csökkentheti.

7.8. A teljesítés elmaradása vagy késedelmes teljesítés esetén amennyiben Megrendelőnek a Vállalkozóhoz címzett felszólítása eredménytelen marad, a Megrendelő jogosult ellátása biztosítása érdekében más vállalkozót igénybe venni. Amennyiben a Megrendelőnek emiatt költsége vagy kára származik, úgy azt a Vállalkozó köteles megtéríteni, illetve az árban jelentkező többletköltség is a mulasztásért felelős Vállalkozót terheli.

1. **A Jótállás**

8.1. A Felek megállapodnak abban, hogy a Vállalkozó a Szolgáltatásra vonatkozóan a Ptk. 6:171. §-a alapján jótállást vállal, melynek időtartama ………………………….. hónap, javítás esetén pedig a beépített alkatrészekre … hónap. Eseti hibajavításnál a jótállás – a Vállalkozó által a javítás során végzett műszaki beavatkozás tartalmától függetlenül – teljeskörű.

8.2. A Megrendelő írásban értesíti a Vállalkozót a jelen Keretszerződés és az egyes Megrendelések teljesítésével jótállás keretében felmerülő bármely, a teljesítéssel kapcsolatos kifogásáról. Vállalkozó az értesítés kézhezvételét követően a lehető legrövidebb időn belül, de legkésőbb 2 munkanapon belül köteles megkezdeni jótállási kötelezettsége teljesítését, azaz a garanciális hibaszemlét megtartani, illetve a hiba kijavítását megkezdeni. Ezt követően a hiba kijavítására vállalt határidőn belül, de legkésőbb a jelen Keretszerződés 5.1. pontja szerint az eredeti javításra vállalt határidőn belül köteles a jótállási kötelezettségét teljesíteni, és a javított egységet visszaszállítani a Megrendelő telephelyére. Jótállás keretein belül javításra kerülő egység mindennemű alkatrész és szállítási, valamint javítási költsége a Vállalkozót terheli.

8.3. Abban az esetben, ha a fentiek szerint értesített Vállalkozó elmulasztja a hiba javítását a meghatározott határidőn belül, a Megrendelőnek jogában áll a Vállalkozó kockázatára és költségére megtenni a szükséges intézkedéseket, annak érdekében, hogy a hibát kijavítsa, vagy kijavíttassa anélkül, hogy a Vállalkozót az általa vállalt jótállási kötelezettségei teljesítése alól mentesítené.

8.4. A jótállási idő kezdete a tényleges teljesítés időpontja, amely megegyezik jelen Keretszerződés 4. pontja szerint szabályozott átadás-átvételt igazoló dokumentumon szereplő dátummal. Nem számít bele a jótállási időbe a kijavítási időnek az a része, amely alatt Megrendelő a dolgot nem tudja rendeltetésszerűen használni. A jótállási igény érvényesíthetőségének határideje a dolognak vagy jelentősebb részének kicserélése (kijavítása) esetén a kicserélt (kijavított) dologra (dologrészre), valamint a kijavítás következményeként jelentkező hiba tekintetében újból kezdődik.

1. **A Szellemi Alkotások Joga**

9.1. A Vállalkozó köteles gondoskodni arról, hogy a jelen Keretszerződés vagy az egyes Megrendelések alapján létrejött szellemi alkotásokkal kapcsolatban sem a Vállalkozónak, sem harmadik személynek nincs és — időbeli, területi és egyéb korlátozás nélkül — a jövőben sem lesz olyan szerzői vagy egyéb, a szellemi alkotások körébe tartozó joga, amely a Megrendelőt bármilyen módon vagy mértékben akadályozná a szellemi alkotások kizárólagos felhasználásában, ideértve a sokszorosítást, a számítógéppel és elektronikus adathordozóra történő másolást, valamint az átdolgozást is. A jelen pontban foglalt rendelkezés nem vonatkozik azokra a szerzői jogokra, amelyek átruházása, illetve átszállása jogszabály erejénél fogva kizárt. A fenti kijelentés valóságáért, illetve kötelezettség teljesítéséért a Vállalkozó kártérítési felelősséget vállal, egyben — időbeli, területi és egyéb korlátozás nélkül — hozzájárul a műveknek a Megrendelő általi korlátlan és kizárólagos felhasználásához (beleértve a fentiek szerinti felhasználási módokat is). A jelen pontban meghatározott kötelezettség teljesítésének, illetve a hozzájárulás megadásának ellenértékét a Vállalkozói Díj magában foglalja.

1. **A Viták Rendezése**

10.1. A Felek megállapodnak abban, hogy a jelen Keretszerződés és az az alapján teljesítendő Megrendelések alapján felmerülő vitákat elsődlegesen egyeztetés útján kísérlik meg rendezni. Amennyiben ez nem vezet eredményre, a Felek a Polgári Perrendtartásról szóló 1952. évi III. törvény (a továbbiakban: Pp.) általános hatásköri és illetékességi szabályai szerint járnak el.

1. **Az Üzleti Titok Védelme**

11.1. A Felek megállapodnak abban, hogy a jelen Keretszerződést, valamint az annak teljesítése során vagy azzal összefüggésben tudomásukra jutott, a másik Felet érintő minden olyan tényt, tájékoztatást, egyéb adatot, az azokból készült összeállítást, valamint védett ismeretet — beleértve a másik fél know-how-jába tartozó információkat is —, amelyek nem közismertek vagy az érintett gazdasági tevékenységet végző személyek számára nem könnyen hozzáférhetők és amelynek illetéktelenek által történő megszerzése, hasznosítása, másokkal való közlése vagy nyilvánosságra hozatala a másik Félre vagy a vele kapcsolatban álló más jogalanyra hátrányos következménnyel járna, ezek hátrányos megítélését eredményezhetné, vagy gazdasági érdekeiket sértené vagy veszélyeztetné üzleti titokként (a továbbiakban: Titok) kötelesek kezelni.

11.2. A Felek megállapodnak abban, hogy ennek megfelelően minden Titkot szigorúan megtartanak, és a másik Fél előzetes, írásbeli engedélye nélkül nem hoznak nyilvánosságra, illetéktelen személynek nem szolgáltatnak ki, és ilyen személy számára nem tesznek hozzáférhetővé sem a jelen Keretszerződés hatályának fennállása alatt, sem azt követően.

11.3. A Felek megállapodnak abban, hogy kötelesek gondoskodni arról, hogy a Titkot a velük jogviszonyban álló más személyek (például: munkavállalók, üzleti partnerek stb.) is üzleti titokként kezeljék, mind a jelen Keretszerződés hatálya alatt, mind azt követően.

11.4. A Felek megállapodnak abban, hogy a Feleket a jelen Keretszerződés bármely okból történő megszűnése esetén a jogviszony utolsó napjától számított meghatározatlan ideig terheli a titoktartási kötelezettség.

11.5. Felek tudomással bírnak róla, hogy a Megrendelő az információs önrendelkezési jogról és információszabadságról szóló 2011. évi CXII. tv. (a továbbiakban: Infotv.) alapján helyi önkormányzati közfeladatot ellátó szervnek minősül, s mint ilyen, a kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, közérdekű adatnak minősül.

1. **Az Értesítések**

12.1. A Felek megállapodnak abban, hogy – az 1.2. pontban foglaltak szerint a Megrendelések megküldését, illetve az azokkal kapcsolatos egyeztetéseket kivéve – a jelen Keretszerződés által megkívánt minden írásbeli értesítést a Felek mindenkori székhelyének / és a Vállalkozó levelezési címére (……………………) kell megküldeni. Az erre a címre ajánlott, tértivevényes küldeményként postára adott értesítést, a kézbesítés megkísérlését követő 3. (harmadik) munkanapon kézbesítettnek kell tekinteni akkor is, ha a tértivevény szerint a kézbesítés azért volt eredménytelen, mert a címzett ismeretlen, ismeretlen helyre költözött, az iratot nem vette át, vagy az átvételt megtagadta.

12.2. A Felek rögzítik, hogy kölcsönös együttműködésükkel összefüggő bármely lényeges információról haladéktalanul írásban (faxon, illetve e-mailben), visszaigazolható módon (postai úton történő kézbesítés esetében feladóvevénnyel és tértivevénnyel; személyes kézbesítés esetén átvételi elismervénnyel, amely az átvevő személy olvasható nevét és aláírását és az átvétel keltét tartalmazza) kötelesek a másik Felet értesíteni.

12.3. A Felek megállapodnak abban, hogy a jelen Keretszerződés kapcsolattartóit a 3. számú mellékletben rögzítik. Felek megállapodnak abban, hogy a kapcsolattartók, valamint a 3. számú mellékletben meghatározott egyéb személyek változásáról írásban értesítik egymást, az nem minősül a Keretszerződés módosításának.

1. **A Vegyes Rendelkezések**

13.1. A Felek megállapodnak, hogy a Vállalkozó a Szolgáltatás teljesítéséhez biztosítja a szükséges munkaeszközöket és megfelelően képzett szakembereket. A munkaeszközökben esett kár viselésére a Vállalkozó köteles.

13.2. A Felek megállapodnak abban, hogy a Vállalkozó a jelen Keretszerződés teljesítése során a jelen Keretszerződés tárgyát képező szakfeladat ellátására specializálódott személytől elvárható fokozott gondossággal köteles eljárni.

13.3.

 A jelen Keretszerződés teljesítése során Vállalkozó az ajánlatában megjelölt, alábbi Alvállalkozókat veszi igénybe:

1.) Alvállalkozó neve:

Székhelye:

Adószáma: …

Bankszámlaszáma: …

2.) Alvállalkozó neve:

Székhelye:

Adószáma: …

Bankszámlaszáma: …

13.4. A Felek megállapodnak abban, hogy a jelen Keretszerződésben nem szabályozott kérdésekben a magyar jogot, ezen belül különösen a Ptk. rendelkezéseit tekintik irányadónak.

13.5. A Felek rögzítik továbbá azt, hogy Vállalkozó köteles tevékenységét az érvényes környezetvédelmi, munkavédelmi, biztonsági és higiéniai előírások betartása mellett a Megrendelő Teljesítés Igazolás és Jegyzőkönyv aláírására jogosult képviselőjével egyeztetett módon végezni. A Vállalkozó biztosítja saját munkatársai és esetleges alvállalkozói megfelelő oktatását, a Megrendelő által tartott oktatáson való részvételét a hatályos jogszabályok, valamint a Megrendelő által rendelkezésre bocsátott, vagy ismertetett előírások betartását. A Vállalkozó köteles biztosítani saját és esetleges alvállalkozói munkavállalóinak az előírt védőeszközöket és köteles gondoskodni azok előírásoknak megfelelő használatáról. A Vállalkozó köteles rendszeresen ellenőrizni az előírások betartását. A Vállalkozó tudomásul veszi, hogy a Megrendelő a telephelyén szabálytalan munkavégzés, vagy az előírások be nem tartása esetén a munkavégzést leállíthatja, ebben az esetben minden következmény a Vállalkozót terheli. A Vállalkozó a saját és esetleges alvállalkozói munkavállalóit ért munkabaleseteket köteles bejelenteni, az előírásoknak megfelelően kivizsgáltatni és a nyilvántartásba véttetni. Ezen előírások be nem tartásából eredő mindennemű költség (beleértve az esetleges bírságokat) a Vállalkozót terheli.

* A Vállalkozó köteles a rendelkezésére bocsátott munkaterületet a munka jellegéhez mérten a lehető legnagyobb rendben és tisztán tartani, a környezetszennyezés megelőzését, az egészséges és biztonságos munkavégzés körülményeit biztosítani.
* Vállalkozó kijelenti és szavatol érte, hogy a jelen Keretszerződéssel összefüggésben foglalkoztatott munkavállalói, megbízottai, Alvállalkozói rendelkeznek a szükséges szakértelemmel, szakképesítéssel, az esetleges jogszabályban megkövetelt külön engedélyekkel és vizsgákkal, valamint jogszerű munkaszerződéssel létrehozott munkaviszonnyal, és a mindenkori munka- és adójogi, valamint társadalombiztosítási rendelkezések egyébként kapcsolódóan alkalmazásra és betartásra kerülnek.

13.6. A jelen Keretszerződést kizárólag írásban, közös megegyezéssel, lehet módosítani.

Semmis a Keretszerződés módosítása, ha az arra irányul, hogy a Vállalkozót mentesítse az olyan szerződésszegés (illetve szerződésszegésbe esés) és annak jogkövetkezményei - ide nem értve a felmondás vagy elállás jogának gyakorlását - alkalmazása alól, amelyért felelős (illetve felelős lenne), vagy amely arra irányul, hogy a Megrendelő átvállaljon a Vállalkozót terhelő többletmunkaköltségeket vagy indokolatlanul egyéb, a Keretszerződés alapján a Vállalkozót terhelő kockázatokat.

13.7. Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdésében foglaltak alapján, az Állami Számvevőszék ellenőrizheti az állami vagy önkormányzati tulajdonban (résztulajdonban) lévő gazdálkodó szervezetek vagyongazdálkodását, vizsgálhatja az államháztartás alrendszereiből finanszírozott beszerzéseket, és az államháztartás alrendszereinek vagyonát érintő szerződéseket a Megrendelőnél, a Megrendelő nevében vagy képviseletében eljáró természetes személynél és jogi személynél, valamint azoknál a szerződő feleknél, akik illetve amelyek a jelen Keretszerződés teljesítéséért felelősek, továbbá a jelen Keretszerződés teljesítésében közreműködő valamennyi gazdálkodó szervezetnél.

13.8. A Felek megállapodnak abban, hogy a jelen Keretszerződés a Megrendelő által bonyolított V-331/17 sz. eljárás ajánlati felhívása, valamint a Vállalkozó ….. …. ….. napján kelt ajánlata alapján készült. A Felek megállapodnak abban, hogy a fenti dokumentumok és a Keretszerződés szövege közötti ellentmondás esetén a Keretszerződés szövegében foglaltakat, majd az ajánlati dokumentációban, majd ezt követően a végleges ajánlatban foglaltakat tekintik irányadónak.

13.9. Felek rögzítik, hogy az alábbiak a jelen Keretszerződés elválaszthatatlan mellékletét képezi:

1. számú melléklet: Egységárak

2. számú melléklet: Műszaki leírás/Műszaki specifikáció

3. számú melléklet: Megrendelés, Teljesítési Igazolás kiadására és aláírására jogosult személyek, kapcsolattartók

4. számú melléklet – Munkavédelmi nyilatkozat

5. számú melléklet: Teljesítési igazolás minta

13.10.

Vállalkozó a jelen Keretszerződés alapján a Megrendelővel szemben fennálló követeléseit kizárólag a Megrendelő előzetes írásbeli hozzájárulása esetén jogosult harmadik személyre engedményezni.

A Felek kijelentik, hogy a jelen Keretszerződést és a mellékleteit elolvasás és értelmezés után, mint akaratukkal mindenben egyezőt, cégszerűen, szabályszerűen, az aláírásra jogosult képviselőik útján … db magyar nyelvű eredeti példányban jóváhagyólag aláírták.

|  |  |
| --- | --- |
| Budapest, 20.... ………. „…….” napja. . . . . . . . . . . . . . . . . . . . . . . . . . . . . . . . . . . .  (titulus) (titulus)**Budapesti Közlekedési Zártkörűen Működő Részvénytársaság**Megrendelő | Budapest, 20..… ……….. „…….” napja.. . . . . . . . . . . . . . . . . . . . . . . . . . . . . . . . . . . . . (titulus)**………….**Vállalkozó |

2. számú melléklet

**Billenő aknafedélen elvégzendő munkák**

A karbantartást és a javítást a műszaki dokumentációkban és a karbantartási utasításokban foglaltak, illetve a műszaki szükségesség szerint kell a Vállalkozónak végezni.

**Negyedévenként elvégzendő karbantartási munkák:**

Az acélszerkezeti elemeken ellenőrizendő, hogy káros deformáció, repedés nem jött-e létre!

Ellenőrizni kell a hidraulikus berendezések, a hidraulika tömlők épségét, tömítettségét valamint a hidraulika olajtartályban lévő olaj megfelelő mennyiségét és az olajfeltöltés időpontját. Amennyiben az olajfeltöltéstől már 4 év eltelt, ezt Vállalkozónak jeleznie kell Megrendelő felé, és a hidraulikarendszerben, az olajat – a Megrendelő külön megrendelése alapján – cserélni kell.

Ellenőrizni kell a kábelköpenyek, és a testelő átkötések épségét, a tömszelencék tömítettségét, , illetve a csavaros kontaktusoknál a tökéletes érintkezést!

Ellenőrizni kell a berendezés csavarkötéseit és a csapbiztosítások állapotát.

A beépített csúszócsapágyak zsírzásáról - a csuklópontokba beépített zsírzó gombokon keresztül - gondoskodni kell.

Érzékelhető csapágykopás - kotyogás - esetén a csapágyakat ki keli cserélni.

**Évenként elvégzendő munkákbiztonságtechnikai vizsgálat:**

El kell végezni a villamos kábelek állapotának általános ellenőrzését, továbbá a villamos berendezés szigetelésének mérését a Szigetelési vizsgálat utasításai szerint, a vonatkozó Magyar Szabványoknak megfelelően. Ellenőrizni kell a földelési ellenállás értékét.

**Az ellenőrzések, mérések során feltárt, alkatrészcserét** **vagy valamely részegység műhelyi javítását nem igénylő hibákat, hiányosságokat a Vállalkozónak térítésmentesen el kell hárítani, a kenőanyagokat – szükség esetén – térítésmentesen után kell töltenie!**

Vállalkozó a mérésekről, vizsgálatokról készített Jegyzőkönyveket Megrendelő részére nyolc munkanapon belül átadja.

A javításhoz felhasznált alkatrészek eredeti gyáriak vagy azzal egyenértékűek legyenek. Ennek hiányában csak a berendezés tervezője által előírt, ill. általa elfogadott cseredarabot lehet felhasználni.

A javítási munka csak az árajánlatnak a Megrendelő által írásban történő elfogadását követően kezdődhet meg. A Vállalkozó nem tarthat igényt olyan munka vagy beépített alkatrész ellenértékére, amelyet előzetesen a Megrendelő írásban nem hagyott jóvá.

Az elvégzett karbantartásokat és javításokat a berendezés Gépkönyvében is dokumentálni kell.

A Vállalkozó térítésmentesen köteles lehetőséget biztosítani a karbantartás és a javítás során a munkaközi ellenőrzésre.

A jelen műszaki előírásban rögzítetteken túl az adott berendezés műszaki leírásában meghatározottakat is figyelembe kell venni.

1. számú melléklet

**Megrendelés, Teljesítési Igazolás kiadására és aláírására jogosult személyek, kapcsolattartók**

1. Megrendelés kiadására Megrendelő alábbi képviselői jogosultak:

**…………………………..** - ………………………..

Telefon: …

Fax:

E-mail: …

**……………………………** - ……….

Telefon: …

Fax:

E-mail: ….

1. A Teljesítés Igazolás és Jegyzőkönyv aláírására jogosult személy a Megrendelő részéről:

**………**

Telefon …;

Fax: …;

Mobil telefon …:

Email: …

vagy az általa írásban megbízott személy.

A , Teljesítés Igazolás és Jegyzőkönyv aláírására jogosult személy a Vállalkozó részéről:

**………**

Telefon …;

Fax: …;

Mobil telefon …:

Email: …

1. Kapcsolattartók
	1. A Megrendelő részéről a jelen Keretszerződés vonatkozásában kapcsolattartásra kijelölt személy, vagy szervezet:

……………………………….

Telefon: …………….

Telefax: ……………

E-mail: …………….

* 1. A Megrendelő részéről műszaki, szakmai kérdésekben kapcsolattartásra kijelölt személy:

………………………………

Telefon: ……………..

Telefax: ……………..

E-mail: …………….

* 1. A Vállalkozó részéről kapcsolattartásra kijelölt személy:

………………………………

Telefon: ………………

Telefax: ………………

E-mail: ……………….

4. számú melléklet

**MUNKAVÉDELMI NYILATKOZAT**

A ……………………………… Bt/ Kft / Zrt (címe……………………………..) mint a BKV Zrt. (1072 Budapest, Akácfa u.15.) szerződéses partnere a többször módosított 1993. évi XCIII. törvény 54.§-ban előírtak alapján nyilatkozunk, hogy

* Foglalkoztatunk (jogszabályban előírt végzettséggel és óraszámban) munkavédelmi szakképesítésű személyt, az egészséget nem veszélyeztető és biztonságos munkavégzés munkáltatói feladatainak teljesítése érdekében
* Rendelkezünk naprakész munkavédelmi szabályozással-, utasítással,
* Megtesszük a szükséges intézkedéseket ahhoz, hogy a munkabiztonsági jogszabályok és a BKV Zrt. által előírt egészségi és biztonsági előírások betartásra kerüljenek, valamint, hogy az egészségi és biztonsági kérdések kezelése üzleti tevékenységünk szerves részét képezze:
* rendelkezünk a tevékenységünk végzéséhez szükséges kockázatértékeléssel, mely alapja az általunk kiválasztott és használt egyéni védőeszközöknek,
* a munkavégzésünkhöz biztosítjuk a megfelelő munkaeszközöket,
* a munka biztonságos módon történő elvégzését tevékenységünkhöz szükséges képesítéssel rendelkező munkatársakkal biztosítjuk,
* amennyiben a munkavégzésünk a 4/2002.(II.20.) SzCsM-EüM rendelet hatály alá tartozik, és annak alapján „Bejelentés köteles” akkor a „Biztonsági és egészségvédelmi koordinátor” nevét, telefonszámát a munkaterület átadásakor átadjuk, előtte Egészségvédelmi és Biztonsági tervet készítünk,
* a munkavégzésünk megkezdése előtt az irányítóink részt vesznek a BKV Zrt. munkaterület sajátosságait ismertető munkavédelmi oktatásán, az általuk adott oktatási tematikát tovább oktatjuk munkavállalóinknak,
* amennyiben az általunk végzett tevékenység veszélyeztetheti a környezetünkben lévő más munkavégzőket, akkor azok vezetőivel egyeztetve kötelesek vagyunk kidolgozni az együtt dolgozás biztonságos feltételeit, amit a BKV Zrt. Munkavédelmi Osztályával jóvá kell hagyatnunk,
* ha viszont a BKV Zrt. által kijelölt munkaterület, vagy az ott munkát végzők veszélyeztetik munkavállalóink biztonságát, addig nem kezdjük meg a munkánkat, vonulunk fel, amíg oktatásban, gyakorlati megvalósulásban a biztonságos munkavégzés feltételeit részünkre nem biztosítják (pl.: feszültség közeli munkavégzés, - benaplózott feszültségmentesítés),
* tudomásul vesszük, hogy a BKV Zrt. ellenőrizni fogja az egészséges és biztonságos munkavégzésre vonatkozó előírások betartását, az ezzel kapcsolatos dokumentációk megfelelősségét, (pl: MVSZ-, Kockázatértékelés-, mv. oktatási napló-, időszakos felülvizsgálatok-, stb. bekérésével)
* jelen munkákkal összefüggésben a munkavállalónkat-, illetve alvállalkozónkat ért minden veszélyeztetést/ munkabalesetet 24 órán belül-, kellően részletezett módon írásban, az Mvt. szerint súlyos balesetet azonnal bejelentünk a BKV Zrt. Munkavédelmi Osztályvezetője részére,
* a munkavállalónkat ért munkabalesetek/foglalkozási megbetegedések kivizsgálását az előírásoknak megfelelően elvégezzük,
* elzárkózunk a feketefoglalkoztatás minden formájától, érvényre juttatjuk a munkavállalókat megillető alapvető jogokat.

 ----------------------------------------------------

 Aláírásra jogosult vezető és beosztása

5. sz. melléklet

Teljesítés igazolás\*

(a továbbiakban: **Teljesítés Igazolás**), mely létrejött az alábbiak szerint:

Felek adatai:

**Budapesti Közlekedési Zártkörűen Működő Részvénytársaság**

Székhely: 1980 Budapest, Akácfa utca 15.

Cégjegyzékszám: 01-10-043037

Adószám: 12154481-4-44

Csoport azonosító: 17781372-5-44

mint megrendelő/megbízó/stb. (a továbbiakban: **BKV Zrt.**)

valamint

**…………………………**

Székhely: ………

Cégjegyzékszám: ………

Adószám: ………

Bankszámlaszám: ………

mint vállalkozó/megbízott/stb. (a továbbiakban: **Vállalkozó/Megbízott/stb.**)

(a továbbiakban a BKV Zrt. és a **Vállalkozó/Megbízott/stb.** együttesen: **Felek**)

Felek rögzítik, hogy …………… napján ……….. számon ……… tárgyban ………… szerződést (a továbbiakban: **Szerződés**) kötöttek. A Szerződés beszerzési megrendelési száma (BMR szám) ………………

Felek rögzítik, hogy a Szerződésben/ Szerződéshez kapcsolódó, ……… számú megrendelésben (a továbbiakban: Megrendelés) foglaltakat a **Vállalkozó/Megbízott/stb.** a következők szerint végezte el:

* *az elvégzett feladat rövid leírása,*
* *az elvégzett feladat számszerűsítése:*
* *megnevezés, mennyiség, egységár,*
* *megnevezés, mennyiség, egységár,*
* *megnevezés, mennyiség, egységár,*
* *stb.,*
* *a teljesítés helye,*
* *a teljesítés ideje, adott esetben időtartama,*
* *stb.*

A Szerződésben/Megrendelésben foglalt feladatok ellenértéke: ……. Ft + ÁFA, azaz …….. +ÁFA

**A teljesítés a Szerződésben/Megrendelésben meghatározottak szerint történt.**

*vagy*

A **teljesítés** **késedelmesen/hibásan történt meg / meghiúsult tekintettel arra, hogy …………..** Mindezek okán a Szerződés … pontjának megfelelően a BKV Zrt. késedelmi/hibás teljesítési/meghiúsulási kötbért érvényesít a **Vállalkozó/Megbízott/stb.** felé, melynek mértéke ……. Ft + ÁFA, azaz …….. +ÁFA.

Jelen Teljesítési Igazolás 1. számú mellékletét képezi a **Vállalkozó/Megbízott/stb.** jelen Teljesítés Igazolás kiállítását megalapozó lejelentése.

Budapest, 201. ……… ….. napja

|  |  |
| --- | --- |
| ……………………(titulus) | ……………………(titulus) |
| **Budapesti Közlekedési Zártkörűen Működő****Részvénytársaság**BKV Zrt. | **…………………****Vállalkozó/Megbízott/stb.** |

\* javasolt minta, ezzel tartalmában megegyező dokumentum is elfogadható a teljesítési igazolására